text: খাগড়াছড়িতে গণধর্ষণ: মূলহোতা ২ দিনের রিমান্ডে
  Wednesday, 30th September , 2020, 08:54 pm,BDST
  লাস্টনিউজবিডি, ৩০ সেপ্টেম্বর: খাগড়াছড়িতে এক পাহাড়ি বাড়িতে ডাকাতি ও গণধর্ষণ ঘটনার মূলহোতা আল আমিনকে (৪০) দু'টি মামলায় একদিন করে রিমান্ড মঞ্জুর করেছেন আদালত।
  বুধবার (৩০ সেপ্টেম্বর) সকালে জুডিশিয়াল ম্যাজিস্ট্রেট সেজুঁতি জান্নাতের আদালত এই আদেশ দেন। এ সময় আসামি আদালতে উপস্থিত ছিলেন।
  খাগড়াছড়ি সদর থানার ভারপ্রাপ্ত কর্মকর্তা (তদন্ত) ও মামলার তদন্ত কর্মকর্তা গোলাম আবছার বিষয়টি নিশ্চিত করেছেন। আল আমিন খাগড়াছড়ির রামগড়ের তৈচালা এলাকার মৃত আবুল কাশেমের ছেলে।